തോട്ടില് അകപ്പെട്ട് പത്തുവയസ്സുകാരന്െറ മരണം പ്രതിഷേധം രൂക്ഷം പേരൂര്ക്കട: കുടപ്പനക്കുന്ന് ദേവി നഗറില് തോട്ടില് അകപ്പെട്ട് പത്തുവയസ്സുകാരനായ ദേവ് എന്ന ബാലന് ദാരുണമായി മരിക്കാനിടയായ സംഭവത്തില് റസിഡന്സ് അസോസിയേഷന് ഭാരവാഹികള്ക്കെതിരെ പ്രതിഷേധം രൂക്ഷം. തോടുകൈയേറി നിയമവിരുദ്ധമായി സ്ലാബുകള് സ്ഥാപിച്ചതാണ് മരണത്തിന് ഇടയാക്കിയതെന്നും അനധികൃത നിര്മാണം നടത്തിയവര്ക്കെതിരെ കൊലക്കുറ്റത്തിന് കേസെടുക്കണമെന്നുമുള്ള ആവശ്യത്തിലാണ് നാട്ടുകാര്. മേയര് ആര്യ രാജേന്ദ്രന്, ഡെപ്യൂട്ടി മേയര് പി.കെ. രാജു എന്നിവര് സ്ഥലം സന്ദര്ശിച്ചു. തോട് കോണ്ക്രീറ്റ് ചെയ്ത് അടച്ച് പൊതുസ്ഥലം കൈയേറിയ സംഭവത്തില് ഉടനടി നടപടികള് സ്വീകരിക്കുമെന്ന് ഡെപ്യൂട്ടി മേയര് പി.കെ. രാജു മാധ്യമത്തോട് പറഞ്ഞു. നേരത്തേ കുടപ്പനക്കുന്ന് പഞ്ചായത്തിെന്റയും പിന്നീട് നഗരസഭയുടെയും ഭാഗമായ ഇപ്പോഴത്തെ പാതിരിപ്പള്ളി വാര്ഡില് ഉള്പ്പെട്ട പ്രദേശമാണ് ഇത്. ഇക്കഴിഞ്ഞ നഗരസഭ തെരഞ്ഞെടുപ്പിെന്റ മറവിലാണ് ദേവീ നഗറില് ചട്ടങ്ങള് പാടെ കാറ്റില്പറത്തി തോട് കൈയേറിയത്. ബാലെന്റ മരണത്തിന് കൃത്യം ഒരു വര്ഷം മുമ്ബ് അനധികൃത കൈയേറ്റത്തെക്കുറിച്ച് മാധ്യമം ചിത്രങ്ങള് സഹിതം റിപ്പോര്ട്ട് ചെയ്തിരുന്നു. വര്ഷകാലത്ത് കരകവിഞ്ഞൊഴുകുന്ന ഈ തോടിന് മുകളില് കോണ്ക്രീറ്റ് സ്ലാബുകള് സ്ഥാപിക്കുന്നതോടെ മഴക്കാലത്ത് പല വീടുകളിലേക്കും വെള്ളം കയറാനും കനത്ത നാശനഷ്ടം ഉണ്ടാകാനും സാധ്യത കൂടുതലാണെന്നാണ് 2020 നവംബര് 10ന് റിപ്പോര്ട്ട് ചെയ്തത്. നഗരസഭയുടെ ഉടമസ്ഥതയിലുള്ള മൂന്ന് സെന്റ് വസ്തുവിലുള്ള ഈ പൊതുകിണര് പ്രദേശത്തെ നൂറു കണക്കിന് ആള്ക്കാരുടെ കുടിവെള്ള സ്രോതസ്സായിരുന്നു. ജില്ല ഭരണകൂടത്തിെന്റയും സിവില് സ്റ്റേഷെന്റയും ഒരു വിളിപ്പാടകലെയുള്ള പ്രദേശത്താണ് പട്ടാപ്പകല് അനധികൃതമായ കൈയേറ്റം. കലക്ടറേറ്റിലെ ചില ഉദ്യോഗസ്ഥരുടെയും അന്നത്തെ വാര്ഡ് കൗണ്സിലറുടെയും ഒത്താശയുണ്ടെന്ന് നാട്ടുകാര് പറയുന്നു. കിണറിന് സമീപത്തുകൂടി ഒഴുകുന്ന തോടിന് മുകള്ഭാഗം അന്ന് കോണ്ക്രീറ്റ് ചെയ്തത് സ്വകാര്യ വ്യക്തിയുടെ വസ്തുവിലേക്ക് വാഹനഗതാഗതം സുഗമമാക്കാനാണ്. ചട്ടം ലംഘിച്ച് റസിഡന്റ്സ് അസോസിയേഷന് മിനി ഹാള് നിര്മിച്ചതായി നാട്ടുകാര് പറയുന്നു. ഇൗ കെട്ടിടത്തിെന്റ മറവിലാണ് സ്ലാബുകള് സ്ഥാപിച്ചത്. ഏകദേശം 35 മീറ്ററോളം ഭാഗത്ത് നിര്മാണചട്ടങ്ങള് ലംഘിച്ചു. വീടിന് സമീപത്തെ തോട്ടില് അകപ്പെട്ട ബാലനെ കണ്ടെത്താനോ രക്ഷാപ്രവര്ത്തനം നടത്താനോ സാധിക്കാത്തതിന് ഇൗ സ്ലാബുകള് തടസ്സമായി. നഗരസഭാ അധികൃതരും റവന്യൂ വകുപ്പും പ്രശ്നത്തില് ഇടപെടണമെന്നും അനധികൃത കൈയേറ്റക്കാര്ക്കെതിരെ നിയമനടപടികള് സ്വീകരിക്കണമെന്നും നാട്ടുകാര് അന്നും ആവശ്യപ്പെട്ടെങ്കിലും ആരും ചെവിക്കൊണ്ടിരുന്നില്ല. കിണറില് മനഃപൂര്വം മാലിന്യം നിക്ഷേപിച്ച് ഉപയോഗശൂന്യമെന്ന് വരുത്തിത്തീര്ത്തശേഷം മണ്ണിട്ടുമൂടി കിണര് സ്ഥിതി ചെയ്യുന്ന സ്ഥലം കൂടി കൈയേറാനുള്ള ഗൂഢശ്രമങ്ങളാണ് ഇപ്പോള് നടന്നുവരുന്നത്. ദേവിന് അശ്രുപൂജയുമായി അധ്യാപകരും നാട്ടുകാരും തിരുവനന്തപുരം: തുലാവര്ഷ പകര്ച്ചയില് നിറഞ്ഞൊഴുകിയ വീടിന് മുന്നിലെ തോട്ടില് വീണ് മരിച്ച ഒമ്ബതു വയസ്സുകാരന് ദേവിന് അന്തിമോപചാരവുമായി അധ്യാപകരും നാട്ടുകാരുമെത്തി. തിങ്കളാഴ്ച മെഡിക്കല് കോളജ് ആശുപത്രിയില് നിയമനടപടികളും കോവിഡ് പരിശോധനയും കഴിഞ്ഞ് ഉച്ചയോടെ മൃതദേഹം ബന്ധുക്കള് ഏറ്റുവാങ്ങി. ഒന്നരയോടെ കുടപ്പനക്കുന്നിലെ വീട്ടിലെത്തിച്ച് പൊതുദര്ശനത്തിന് െവച്ചു. വി.കെ. പ്രശാന്ത് എം.എല്.എ., മേയര് ആര്യ രാജേന്ദ്രന്, ഡെപ്യൂട്ടി മേയര് പി.കെ. രാജു, പൊതുപ്രവര്ത്തകര്, അധ്യാപകര്, നാട്ടുകാര് തുടങ്ങി നൂറുകണക്കിന് ആള്ക്കാര് ദേവിന് അന്ത്യോപചാരം അര്പ്പിച്ചു. ഉച്ചക്ക് രണ്ടോടെ മൃതദേഹം പിതാവിെന്റ നെയ്യാറ്റിന്കരയിലെ വീട്ടില് പൊതുദര്ശനത്തിനുശേഷം വീട്ടുവളപ്പില് സംസ്കരിച്ചു. പേരൂര്ക്കട കുടപ്പനക്കുന്ന് ദേവീക്ഷേത്രത്തിന് സമീപം ഡി.എന്.ആര്.എ 18, രാജസരസ്സില് വാടകക്ക് താമസിക്കുന്ന ശ്രീലാല്ദിവ്യ ദമ്ബതിമാരുടെ മകന് ദേവാണ് വീടിന് മുന്നിലെ തോട്ടില് വീണ് മരിച്ചത്. ഞായറാഴ്ച വൈകുന്നേരം നാലരയോടെയായിരുന്നു അപകടം. തോട്ടിലെ കുത്തിയൊഴുകുന്ന വെള്ളത്തിലൂടെ ഒഴുകിപ്പോയ കുട്ടിയെ അഗ്നിരക്ഷാസേനയെത്തി ആശുപത്രിയിലെത്തിച്ചെങ്കിലും രക്ഷിക്കാന് കഴിഞ്ഞില്ല.